શહેરમાં દારૂની હેરાફેરી કરતા બુટલેગરો ઉપર ખાસ વોચ રાખવા અને બુટલેગરોને ભોંભીંતર કરી દેવાની ઉચ્ચ અધિકારીઓની સૂચના અન્વયે થોરાળા પોલીસ સ્ટેશનના પીઆઇ બી ટી વાઢીયાના માર્ગદર્શન હેઠળ પીએસઆઇ પી ડી જાદવ અને તેમના સ્ટાફે બાતમી આધારે ચુનારાવાડ શેરી નંબર 1માં આવેલ એક ઓરડીમાં દરોડો પાડ્યો હતો દરોડા દરમિયાન તેમાંથી દારૂની 144 બોટલ મળી આવતા 60 હજારનો દારૂનો જથ્થો જપ્ત કર્યો હતો આ દારૂનો જથ્થો ચુનારાવાડના ગોપાલ બાવળીયા ધૂળધોયા અને મનહરપરાના મહેશ ભુપતભાઇ પરમાર નામની બેલડીએ ઉતાર્યો હોવાનું જાણવા મળતા બંને સામે ગુનો નોંધી તેઓની શોધખોળ હાથ ધરી છે.